CELEX: 62011CN0586
Language: mt
Date: 2011-11-24 00:00:00
Title: Kawża C-586/11 P: Appell ippreżentat fl- 24 ta’ Novembru 2011 mir-Regione Puglia mid-Digriet tal-Qorti Ġenerali (L-Ewwel Awla) mogħti fl- 14 ta’ Settembru 2011 fil-Kawża T-84/10, Regione Puglia vs Il-Kummissjoni

28.1.2012   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 25/40
            
         
      Appell ippreżentat fl-24 ta’ Novembru 2011 mir-Regione Puglia mid-Digriet tal-Qorti Ġenerali (L-Ewwel Awla) mogħti fl-14 ta’ Settembru 2011 fil-Kawża T-84/10, Regione Puglia vs Il-Kummissjoni
      (Kawża C-586/11 P)
      (2012/C 25/75)
      Lingwa tal-kawża: it-Taljan
      
         Partijiet
      
      
         Appellanti: Regione Puglia (rappreżentanti: F. Brunelli u A. Aloia, avukati)
      
         Parti oħra fil-proċedura: Il-Kummissjoni Ewropea
      
         Talbiet tal-appellanti
      
      
                  —
               
               
                  tannulla d-digriet mogħti fl-14 ta’ Settembru 2011 mill-Qorti Ġenerali u nnotifikat lill-appellanti fil-15 ta’ Settembru 2011, li bih ir-rikors T-84/10 ġie ddikjarat inammissibbli;
               
            
                  —
               
               
                  b’effett ta’ hekk, tistħarreġ il-mertu tal-kwistjoni, u konsegwentement tiddikjara l-annullament tad-Deċiżjoni tal-Kummissjoni Ewropea Nru C(2009) 10350, tat-22 ta’ Diċembru, u tikkonferma l-validità u l-effikaċja tal-unika dispożizzjoni li tinsab fl-Artikolu 4, li tirrigwarda “r-revoka tas-sospensjoni tal-ħlasijiet intermedji tal-Fond Ewropew għall-Iżvilupp Reġjonali dwar il-programm li huwa s-suġġett ta’ din id-deċiżjoni”;
               
            
                  —
               
               
                  tikkundanna lill-Kummissjoni Ewropea għall-ispejjeż.
               
            
         Aggravji u argumenti prinċipali
      
      L-appellanti tiddeduċi, l-ewwel nett, li kien hemm difett proċedurali quddiem il-qorti fl-ewwel istanza, li kkawża preġudizzju gravi lill-appellanti, u li jikkonsisti fl-ommissjoni tal-fażi orali kif previst fl-Artikolu 114(3) tal-Regoli tal-Proċedura tal-Qorti Ġenerali.
      It-tieni nett, hija tafferma li l-Qorti Ġenerali kisret id-dritt Komunitarju, minn naħa, billi interpretat b’mod żbaljat l-Artikolu 263(4) TFUE, u r-Regolament tal-Kunsill (KE) Nru 1260/1999 (1), moqri flimkien mal-Artikolu 4(2) u (3) TFUE u l-Artikolu 5(3) TFUE u, min-naħa l-oħra, billi ma motivatx suffiċjentement il-konklużjonijiet tagħha, bi ksur tal-Artikolu 81 tar-Regoli tal-Proċedura tal-Qorti Ġenerali.
      
         (1)  ĠU Edizzjoni Speċjali bil-Malti, Kaptolu 14. Vol. 1, p. 31.